સરખેજ પોલીસ અને જિલ્લાના ઉચ્ચ પોલીસ અધિકારીઓ પણ થોડીવારમાં દોડી આવ્યાં. પોલીસને જાણવા મળ્યું કે, મૃતકનું નામ સજની છે અને તે એક ખાનગી બેંકમાં મેનેજર તરીકે ફરજ બજાવતી હતી. તેનો પતિ તરૂણ ધીન્નરાજ મેમનગરની એક જાણીતી સ્કૂલમાં પી.ટીનો શિક્ષક છે. સજની ડબલ બેડ પર જાણે ઘોરનિંદ્રામાં હોય તે રીતે પડી હતી, તેના શરીર પર ઈજાનું એકેય નિશાન ન હતુ કે, ન તેના કપડા વિખાયેલા હતા. તેના ઘરનો સામાન પણ વ્યવસ્થિતિ જ હતો. તો પછી સજનીનું મોત કેવી રીતે થયું? તે પોલીસ માટે પણ કોયડો હતો.